
הכנסת השבע עשרה






נוסח לא מתוקן
מושב שני

פרוטוקול מס'

מישיבת ועדת הכספים

יום רביעי, ו' בטבת התשס"ז (27.12.2006), שעה 10:28

ס ד ר    ה י ו ם

צו תעריף המכס והפטורים ומס קנייה על טובין (תיקון מס' 5), התשס"ז-2006 (נעליים)

נכחו:

חברי הוועדה:
יעקב ליצמן – היו"ר

חיים אורון

מוחמד ברכה

אלחנן גלזר

משה גפני

אבשלום וילן

יצחק וקנין

שי חרמש

דוד טל

שלי יחימוביץ'

אמנון כהן

ישראל כץ

סופה לנדבר

יעקב מרגי

אורית נוקד

ניסן סלומינסקי

ראובן ריבלין

מוזמנים:
בועז סופר
- סגן מנהל רשות המסים, משרד האוצר
ייעוץ משפטי:
שגית אפיק

יועצת כלכלית:
סמדר אלחנני

מנהל הוועדה:
טמיר כהן

רשמה וערכה:
אהובה שרון – חבר המתרגמים בע"מ

צו תעריף המכס והפטורים ומס קנייה על טובין (תיקון מס' 5), התשס"ז-2006 (נעליים)

היו"ר יעקב ליצמן:


אני פותח את ישיבת ועדת הכספים.

בועז סופר:


בעבר פנה יצרן למשרד התעשייה וביקש לייצר את הנעליים כשהוא בעצם מייבא את החלק העליון של הנעל. על זה הוא ביקש פטור ממכס כדי שהוא ירכיב את זה בארץ. נענינו ונתנו את הפטור. פנה אותו יצרן ואמר שסגר את עסקו, הוא לא מייצר יותר. אנחנו מבקשים לבטל כדי לא להשאיר סעיף פתוח.

דוד טל:


למה?

היו"ר יעקב ליצמן:


אני נגד.

בועז סופר:


משרד התעשייה הבהיר לנו בצורה ברורה. מקומו של המשרד הוא להגן על התעשייה. זו בקשה של משרד התעשייה שאמר שאותה הגנה כבר לא נחוצה.

היו"ר יעקב ליצמן:


אני נגד הסעיף הזה.

בועז סופר:


אנחנו מבקשים שכל סעיף שהוא סעיף חופשי ופתוח, אנחנו לא רוצים אותו. אנחנו מוכיחים חדשות לבקרים שבכל מקום שיש משהו נקודתי, אנחנו נותנים.

דוד טל:


אם זה היה טוב לאדם מסוים שאני בכלל לא מכיר אותו, והחליטו שזה טוב, זה צריך להישאר טוב. אם יבוא מישהו עם יוזמה כזו או אחרת שרוצה לעשות את אותו הדבר, זה יהיה פתוח בפניו.

היו"ר יעקב ליצמן:


בדיוק. אנחנו לא נצביע על זה. אני נגד זה.

בועז סופר:


נתנו בדין, ואין לי בעיה. 

דוד טל:


נשאיר את אותו דין שיחול על כולם.

היו"ר יעקב ליצמן:


בועז תודה רבה. אנחנו לא מצביעים על זה. אתה לא צודק. לא יכול להיות שבשבילי יעשו דבר כזה, וברגע שסגרתי את המפעל ומישהו אחר רוצה לעשות זאת, זה לא יהיה.

בועז סופר:


אדוני היושב-ראש, אין אחרים.

היו"ר יעקב ליצמן:


אני לא יודע. מחר יהיה מישהו אחר שירצה לעשות את זה.

חיים אורון:


בוא ניקח מצב הפוך. יבוא מחר מישהו, מקרה מסוים שכולנו נשתכנע שלמקרה הזה צריך לתת פטור ממכס על המקרה המסוים הזה. אם מה שאתה אומר הוא נכון, הוא אף פעם לא ייתן את זה.[

בועז סופר:


כאן הייתה סיטואציה מקרית שהלכנו לקראתו.

היו"ר יעקב ליצמן:


אין מקרי. אני אפילו לא יודע במה מדובר, אבל זה לא משנה. אותו אדם סגר את המפעל, אבל מחר מישהו אחר ירצה לפתוח מפעל כזה. תשאיר את זה. למה זה מפריע לך שזה יהיה?

בועז סופר:


רבותיי, חברי הכנסת, אני מבקש עוד משפט. אנחנו קשובים לבקשות שנעשות כדי להגן על הייצור המקומי. ידנו באופן יחסי קלה על הייצור המקומי. אנחנו רוצים לשמר את הסיטואציה שאנחנו ניתן כאשר צריך ואנחנו ניקח כאשר מדובר בקבוצה ריקה. אין יבוא בפרט הזה. אני מגן על כלום.

קריאה:


אז מה איכפת לך שזה יהיה?

בועז סופר:


מכיוון שאני לא אוהב להשאיר פריטים ריקים מתוכן בקבוצה ריקה.

דוד טל:


זה יכול להתמלא. במשך השנה זה יתמלא.

בועז סופר:


יתמלא, יבואו אלינו.

דוד טל:


למה לטרטר אותו אליך? למה הוא צריך לרוץ אליך ולהתחנן?

בועז סופר:


למה להתחנן? חבר הכנסת טל, אתה גורם לי להגיד לא מלכתחילה.

דוד טל:


אז אתה לא ממלא את תפקידך נאמנה.

בועז סופר:


אני ממלא את תפקידי נאמנה. אני בא בידיים נקיות לגמרי ובצורה הוגנת.

דוד טל:


אני רוצה להבין מדוע נתנו להוא את הפטור הזה.

היו"ר יעקב ליצמן:


חבל על הוויכוח. אני לא מעביר את זה. אני לא מצביע על זה.

בועז סופר:


אם אתה לא מצביע, פג תוקף מחר. אם תצביע או לא תצביע, זה אותו הדבר.

דוד טל:


אז למה אתה מביא לנו את זה?

בועז סופר:


כי אני מבקש את האישור. לומר לי שלא מצביעים, זה כמו לומר שפסלתם את זה. אני מבקש אדוני שתצביעו ותשנו.

חיים אורון:


התוצאה היא אותה תוצאה. הוא לא יכול להאריך את זה.

שגית אפיק:


זה אישור רגיל של הוועדה כמו לתקנות. אם הוא לא מצביע, יכול להיות שהוא יביא את זה לסדר היום בעוד שבוע.

חיים אורון:


הוא רוצה לא להביא את זה בכלל.

בועז סופר:


הצו חתום. הוא בתוקף.

שגית אפיק:


אם הוא לא מצביע בעד ונגד, אין החלטה. הוא יעלה את זה על סדר היום. זה לא אומר שפג התוקף מחר. אין לך מגבלה של 60 ימים.

בועז סופר:


אני חלוק עליך.

היו"ר יעקב ליצמן:


אני לא מביא את זה להצבעה.

בועז סופר:


אני אענה לכם אם פג התוקף.

היו"ר יעקב ליצמן:


אם פג התוקף, אני אצביע, אבל אם לא פג התוקף – אני נגד.

הישיבה הופסקה בשעה 10:35 וחודשה בשעה 11:30

היו"ר יעקב ליצמן:


אני מחדש את הישיבה. אנחנו מצביעים. מי בעד? מי נגד? מי נמנע?

צו תעריף המכס והפטורים ומס קנייה על טובין (תיקון מס' 5), התשס"ז-2006 (נעליים) - אושר

הישיבה ננעלה בשעה 11:32
